paragraph_text: Crkvenoslavenski jezik (ISO 639 identifier: chu ; bul. Църковнославянски език) je prvi književni jezik Slavena. To je ujedno jezik u kojem su napisani najstariji slavenski prijevodi Bogoslužnih knjiga iz grčkog jezika već u drugoj polovici 9. stoljeća. Crkvenoslavenski jezik nije služio za međusobno sporazumijevanje među slavenskim narodima te nije predstavljen kao nacionalan među bilo kojim slavenskim narodom.